Ma nwala ɣer tutlayt ad naf Benṭaḥa yessexdem tutlayt d tushilt;ɣef uḍris n zik yellan di timawit mi d-as ibeddel tawsit;awalen i yessexdem mgaraden ɣef umezwaru; yessemres awalen i nessexdam s waṭas nekkni s leqbayel i wakken agrud ad ten-yefhem; ad yefhem lmaɛna n wacu a yeqqar;maca ad naf yella anda yessexdem tifyar n tmedyazt acku leqbayel ḥemlen tamedyazt; ad truḥed ɣer temɣart ad ak-d-tehḍer s ucewwiq;amedya anda id-as-yenna “ad nekkes rric-isad ten-deggerar lebḥer”; “d tagi id-ṣṣyada n wekyis”... ɣef waya yebɣa ad yeqqim am wakken ḥekkun kan leqbayel; ad yeḥku ɣef tmurt-nneɣ am wakken kan itt-ḥekkun imawlannneɣ; yessemres kra n yinzan di teḥkayt-ines anda akken id-yenna uzger win iwumi teḥkiḍ ad ak-d-yeḥku kter!daɣen yessemres wayeḍ di taggara mi d-as-yenna ad yečč lmal ad yefṛeḥ babis! yebɣa ad yini tufiḍ-d gma-k lamaɛna d netta ik-yeččan; iswi- ines seg anect-a iwakken agrud ad yissin lemɛun d lemtul n tmurt n leqbayel.